EELNÕU

|  |  |
| --- | --- |
| **O T S U S** |  |
|  |
| Kadrina | 30. november 2022 nr  |
|  |  |
|  |
|  |
| Kinnisasja võõrandamine enampakkumise korras |  |
|  |
|  |

Kadrina vallavalitsus teeb ettepaneku Viitna külas Puraviku kinnistul (kinnistu registriosa numbriga 1239031) asuva korteriomandi, mis moodustab 509/5027 mõttelise osa maatükist katastritunnusega 27301:002:1780 (katastriüksuse sihtotstarve 100% elamumaa ja pindala 8739 m2 ) ja selle reaalosana mitteeluruumist Nr 5 (eraomandi ese), mille üldpind on 50,90 m2, võõrandamiseks avaliku enampakkumise korras. Eespool nimetatud mitteeluruum on kehtivate üürilepinguteta. Mitteeluruumil on kehtiv isiklik kasutusõigus Eesti Lairiba Arenduse Sihtasutus (rg-kood 90010094) kasuks.

Kadrina Vallavolikogu 30. mai 2012. aasta määrusega nr 50 kehtestatud Kadrina vallavara valitsemise korra § 24 lõike 2 punkti 1 kohaselt on õigus võõrandada vallavara, kui see ei ole avalikuks ja valitsemise otstarbeks vajalik ning sama paragrahvi lõige 3 sätestab vallavara võõrandamise enampakkumise korras. Vallavalitsus soovib enampakkumise läbi viia elektroonilises keskkonnas pidades seda antud juhul kõige sobivamaks ja lähtub alghinna määramisel vara hinnangulisest turuväärtusest.

Eeltoodust tulenevalt ja aluseks võttes Kadrina Vallavolikogu 30. mai 2012. aasta määrusega

nr 50 kehtestatud Kadrina vallavara valitsemise korra § 24 lõike 2 punkti 1, § 25 lõike 1,

§ 26 lõike 3, § 28 lõike 1 punkti 2 ja § 31 lõiked 1 ja 10 Kadrina vallavolikogu

o t s u s t a b:

1 Võõrandada avaliku enampakkumise korras Viitna külas Puraviku kinnistul (kinnistu registriosa numbriga 1239031) asuv korteriomand, mis moodustab 509/5027 mõttelise osa maatükist katastritunnusega 27301:002:1780 (katastriüksuse sihtotstarve 100% elamumaa ja pindala 8739 m2 ) ja selle reaalosana mitteeluruumist Nr 5 (eraomandi ese), mille üldpind on 50,90 m2. Enampakkumise alghind on 5 000 (viis tuhat) eurot.

2. Kinnistu müügi- ja asjaõiguslepingu sõlmimisega seotud kulud kannab ostja.

3. Lubada vallavalitsusel korraldada ja viia läbi enampakkumine elektroonilises keskkonnas hiljemalt 31. jaanuar 2023.

4. Enampakkumise tulemuste kinnitamata jätmisel, nurjunuks tunnistamisel või lepingu mittesõlmimisel on vallavalitsusel õigus viia läbi uus enampakkumine ja käesolevas otsuses nimetatud vara alghinda muuta ja määrata enampakkumise uus alghind.

5. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada vaide Kadrina Volikogule Kadrina Vallavalitsuse kaudu asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
|  |  |
| (allkirjastatud digitaalselt) |  |
| Madis Viise |  |
| vallavolikogu esimees |   |